നഗ്നതാ പ്രദര്ശനം: പ്രതിയെ അറസ്റ്റ് ചെയ്തു ചെറായി: ബാലികയ്ക്കു നേരേ നഗ്നതാ പ്രദര്ശനം നടത്തിയ കേസില് പ്രതിയെ അറസ്റ്റ് ചെയ്തു. പള്ളിപ്പുറം സ്വദേശി ആന്റണിയെയാണ് മുനന്പം പോലീസ് ഇന്നലെ പുലര്ച്ചെ പള്ളിപ്പുറത്തുനിന്ന് പിടികൂടിയത്. കഴിഞ്ഞ എട്ടിനായിരുന്നു കേസിനാസ്പദമായ സംഭവം. വീടിന്റെ പൂമുഖത്തിരുന്നു പഠിക്കുകയായിരുന്ന കുട്ടിയെ ശബ്ദമുണ്ടാക്കി വിളിച്ച പ്രതി അപമര്യാദയായി പെരുമാറുകയായിരുന്നു. ബാലികയുടെ പരാതിയുടെ അടിസ്ഥാനത്തില് പോക്സോ നിയമപ്രകാരം കേസെടുത്തതോടെ ഒളിവില്പ്പോയ പ്രതിയെ മുനമ്ബം ഡിവൈഎസ്പി ആര്. ബൈജുകുമാറിനു ലഭിച്ച രഹസ്യവിവരത്തെത്തുടര്ന്നാണ് പിടികൂടിയത്. ഇതിനു മുമ്ബും പലരുടെ മുന്നിലും നഗ്നതാ പ്രദര്ശനം നടത്തിയിട്ടുള്ള പ്രതി പള്ളിപ്പുറം കോണ്വന്റ് മേഖലയിലെ നിരന്തര ശല്യക്കാരനാണെന്നു പോലീസ് പറയുന്നു. മുനമ്ബം സിഐ എ.എല്. യേശുദാസ്, എസ്ഐ കെ.കെ. ശ്യാംകുമാര് എന്നിവരുടെ നേതൃത്വത്തിലായിരുന്നു അറസ്റ്റ്. പ്രതിയെ കോടതിയില് ഹാജരാക്കി റിമാന്ഡ് ചെയ്തു.